Document ID: 32006D0936

ODLOČBA KOMISIJE
z dne 14. decembra 2006
o potrditvi obračunov nekaterih plačilnih agencij v Nemčiji in Združenem kraljestvu v zvezi z izdatki, financiranimi iz Jamstvenega oddelka Evropskega kmetijskega usmerjevalnega in jamstvenega sklada (EKUJS) za proračunsko leto 2003
(notificirano pod dokumentarno številko C(2006) 6506)
(Besedilo v angleškem in nemškem jeziku je edino verodostojno)
(2006/936/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1258/1999 z dne 17. maja 1999 o financiranju skupne kmetijske politike (1) in zlasti člena 7(3) Uredbe,
po posvetovanju z Odborom Sklada,
ob upoštevanju naslednjega:
(1)
Z odločbama Komisije 2004/451/ES (2) in 2005/738/ES (3) so bili za proračunsko leto 2003 potrjeni obračuni vseh plačilnih agencij, razen za nemško plačilno agencijo „Bayern-Umwelt“ ter britanski plačilni agenciji „DARD“ in „NAW“.
(2)
Potem ko sta Nemčija in Združeno kraljestvo poslala nove informacije in po izvedbi dodatnih preverjanj, lahko Komisija odloča o celovitosti, točnosti in verodostojnosti obračunov, ki so jih predložile nemška plačilna agencija „Bayern-Umwelt“ in britanski plačilni agenciji „DARD“ in „NAW“.
(3)
Pri potrditvi obračunov zadevne nemške plačilne agencije in zadevnih britanskih plačilnih agencij mora Komisija upoštevati zneske, ki sta jih Nemčija in Združeno kraljestvo že zadržali na podlagi Odločbe 2004/451/ES in Odločbe 2005/738/ES.
(4)
V skladu z drugim pododstavkom člena 7(3) Uredbe (ES) št. 1258/1999 ta odločba ne posega v poznejše odločitve Komisije, s katerimi se iz financiranja Skupnosti izločijo izdatki, ki niso bili izvedeni v skladu s predpisi Skupnosti -
SPREJELA NASLEDNJO ODLOČBO:
Člen 1
Potrdijo se obračuni nemške plačilne agencije „Bayern-Umwelt“ ter britanskih plačilnih agencij „DARD“ in „NAW“ v zvezi z izdatki, financiranih iz Jamstvenega oddelka Evropskega kmetijskega usmerjevalnega in jamstvenega sklada (EKUJS) za proračunsko leto 2003.
Zneski, ki se izterjajo od vsake države članice ali plačajo vsaki državi članici v skladu s to odločbo, so opredeljeni v Prilogi I.
Člen 2
Ta odločba je naslovljena na Zvezno republiko Nemčijo in Združeno kraljestvo Velika Britanija in Severna Irska.
V Bruslju, 14. decembra 2006

Labels: 18
15
4